Góis

Góis estas portugala urbeto en la distrikto Koimbro, Centra regiono kaj subregiono Região de Coimbra, kun malpli ol 2 000 enloĝantoj (2011).

Góis estas sidejo de municipo Góis kun 263,30 km² kaj 4 260 enloĝantoj (2011), subdividita en kvar fregezioj. La municipo limas norde kun Arganil, oriente kun Pampilhosa da Serra, sudokcidente kun Pedrógão Grande kaj Castanheira de Pera, okcidente kun Lousã kaj nordokcidente kun Vila Nova de Poiares.  

Historio
eta|maldekstre|210px|La preĝejo de Góis.
La fondon de la urbeton oni atribuis al la grafo D. Henrique, en la 12-a jarcento. La preĝejo, origine de la 15-a jarcento, suferis multajn postajn transformojn. Tie estas monumenta renesanca tombo de D. Luís da Silveira (ambasadoro en la kortego de la imperiestro Karolo la 5-a).

Dum la franca invado la trupoj de Junot kaj Masséna forprenis havaĵojn.

Submunicipoj
Góis estas subdividita en la jenaj kvar fregezioj:
 Alvares
 Cadafaz e Colmeal
 Góis
 Vila Nova do Ceira

 Vidindaĵoj 
 Preĝejoj kaj kapeloj
 Tiu de Góis (15a-19a jarcentoj); tombo de D. Luís da Silveira, Nacia Monumento 
 Preĝejo de Misericórdia
 Kapeloj de la Kastelo kaj de la Martiro Sankta Sebastiano (18a jarcento)
 Urbodomo – iama Casa da Quinta (17a jarcento)
 Fono de Pombal (16a jarcento)
 Reĝa Ponto (16a jarcento)
 Pedra Letreira (rokarto)
 Riveraj banejoj
 Ecomuseu Tradições do Xisto de Góis, pri Ardezaj Domaroj de Góis (Aigra Nova, Aigra Velha, Comareira kaj Pena)

 Bildoj 

 Eksteraj ligiloj 
 Municipo de Góis
 Junta de Freguesia de Góis

Kategorio:Urboj de Portugalio
Kategorio:Distrikto Koimbro